চাবা নদী

চাবা নদী কানাডার ব্রিটিশ কলাম্বিয়া ও আলবার্টা প্রদেশের সীমান্তে অবস্থিত একটি ছোট নদী। কানাডীয় রকি পর্বতমালার চাবা বরফক্ষেত্র হতে উৎপন্ন নদীটি আথাবাস্কা নদীতে মিশেছে। দৈর্ঘ্যে ছোট নদীটির মূল যাত্রাপথের বেশীরভাগ অংশ আলবার্টা প্রদেশের অন্তর্গত।Mussio Ventures.  Central Alberta Backroad Mapbook.  Burnaby: Backroad Mapbooks (2002) ভূতত্ত্ববিদ এ পি কোলম্যান এই নদীর নামকরণ করেন।

 প্রবাহ 
চাবা নদী রকি পর্বতমালার মধ্যে প্রবাহিত আথাবাস্কা নদীর অন্যতম উপনদী। চাবা নদীর উৎপত্তি চাবা বরফক্ষেত্র হতে। চাবা বরফক্ষেত্রের চাবা, লিসেনিং ও সান্ডিয়াল চূড়া হতে আগত গলিত বরফ এই নদীর মূল পানি প্রবাহের যোগান দেয়। এছাড়াও কুইন্সি পর্বত হতে নেমে আসা একটি ছোট হিমবাহ নদীটিতে পানি সরবরাহ করে। ক্যাটাকম্ব ও কনফেডারেশন পর্বতের মাঝের গিরিখাতে চাবা নদী, আথাবাস্কা নদীর সাথে মিশেছে।Karamitsanis, Aphrodite (1991). Place Names of Alberta, Volume 1. Calgary: University of Calgary Press, pg. 45

 নামকরণ 
১৮৯৫ সালে পূর্ব কানাডায় জন্মগ্রহণকারী ভূতত্ত্ববিদ এ পি কোলম্যান এই নদীর বর্ণনা করতে গিয়ে "অনেক বীভারের তৈরী বাঁধ ও গাছ"-এর কথা উল্লেখ করেছিলেন। স্টোনি ইন্ডিয়ান জাতিগোষ্টির ভাষায় 'চাবা' শব্দের অর্থ বীভার, যা একটি স্তন্যপায়ী প্রাণী। বীভার জলপ্রবাহের গতিপথে প্রাকৃতিক বাঁধ নির্মাণ করতে পারে। বীভারের বিচরণ বেশি থাকার কারণে তিনি এই নদীর নাম 'চাবা' রেখেছিলেন।

 আরো দেখুন 
 আথাবাস্কা হ্রদ
 আথাবাস্কা পর্বত
 আথাবাস্কা হিমবাহ

 তথ্যসূত্র 

বিষয়শ্রেণী:আথাবাস্কা নদীর উপনদী
বিষয়শ্রেণী:আলবার্টার নদী